To unge mænd på 16 og 19 år er kvæstet i en trafikulykke ved otte tiden i morges i nærheden af Gøttrup.

De unge, der begge er fra lokalområdet kørte sammen med en 21 årig kvindelig passager af stadigt ukendte årsager af vejen og ind i en have, hvor de ramte et træ. Politiet undersøger, om der var tale om spirituskørsel. De to mænd er lagt i kunstigt koma, og det er stadig uvist, hvor kritisk deres tilstand er. Den 21 årige kvinde slap fra ulykken med knubs.